### Bestyrelsesmøde i AB Sønderhus,

### mandag, den 3. marts 2014 hos Anders Madsen, nr.9 – 4 th.

**Deltagere: Anders, nr. 9-4th., Britta, nr.5-4., Maja nr.9-3, samt suppleanter: Bo 5 5. tv. og Charlotte 3 4. tv og ”føl” Lone 3 3. tv.**

**Referent: Britta**

**Referat:**

**Referat:**

Mødet blev indledt med gennemgang af regnskabet, hvorefter bestyrelsen gik over til dagsordenen:

1. **Godkendelse af dagsorden**

 Dagsordenen blev godkendt.

1. **Godkendelse af referat fra sidste møde – og underskrift**

Referatet fra sidste møde blev godkendt og underskrevet.

1. **Nyt fra altanudvalget**

Udvalget afventer den endelig pris fra leverandøren ”Kontech” og på dokumentudlevering fra Københavns Kommune.

1. **Opgradering af rum i kælder – 3.runde**

Det meste af det grove arbejde er afsluttet. Indretningsudvalget mødes vedr. den endelig løsning, hvor et tilbud, der tager udgangspunkt i rustfristål forventes kombineret med en løsning fra IKEA. Der skal ligeledes tages stilling til belysning. Maja og Britta udarbejder et udkast til regler i forb. med anvendelse af rummet, der fremlægges i forb. med generalforsamlingen.

1. **Generalforsamling indkaldelse og dato**

Der afholdes generalforsamling, torsdag, den 27.marts, kl. 18.30 i Vesterbro Kulturhus. Britta sørger for kaffe/te, Maja organiserer lidt kage.

1. **Eventuel**

**Hjemmeside/Facebook/Velkomstkit**

Bestyrelsen diskuterede muligheden for at etablere en hjemmeside, så indflyttere kan indhente informationer dér. Dette er dog forbundet med relativt høje udgifter, og da AB Sønderhus har en lukket facebookside, der fungerer godt, kunne det være en løsning at forbinde denne med et velkomstkit for nye beboere. Charlotte undersøger sagen nærmere.

Referatet godkendt den:

Anders Madsen Maja Krarup Bo Almlev

 formand næstformand 2.suppleant

Charlotte Stigaard Vinge Britta Detlefsen

 1.suppleant sekretær